- मत्ती
- <
- 3
- >

3
यहुन्ना बपतिस्मा देनेवात्यो
(मरकुस 1:1-8; लूका 3:1-18; यहुन्ना 1:19-28)
1 उन दाहड़ा मा यहुन्ना बपतिस्मा देनेवालो आवीन यहूदि या क जंगल मा यो खबर करने लाग्या: 2 ✡3:2 मत्ती 4:17; मरकुस 1:15“पापो सी मन फिरावो काहकि सोरग क राज्य नाट आव गयो छे।”
3 यो त्यो आय, तेखा बाराम यशायाह कागळियान क लारे करियो:
“जंगल मा एक आयड़नेवावा क ओवाज होय रयो,
कि पोरबु क मार्ग तीयार करू, ओकी सड़के सुधी करू।”✡3:3 यशायाह 40:3
4 बपतिस्मा देनेवावु यहुन्ना उटड़ान झटा बनलो छिंदरा पेहरलो हुतो, आरू ओकी कमर मा चामड़ा क पट्टो बांधलो हुतो। त्यो खानो टिड्डिया आरू बयड़ाक माहव हुतो। ✡3:4 2 राजा 1:8 5 तव यरूशलेम आरू आखा यहूदिया, आरू यरदन क आड़ी छेड़ी क मानसे ओको साथे निकवीन माय। 6 त्या आपसा–आपसा पाप क मानीन यरदन नदी मा यहुन्ना सी बपतिस्मा लेदा।
7 ✡3:7 मत्ती 12:34; 23:33जव त्यो घोणा छे फरीसिया आरू सदूकियो बपतिस्मा लेने करता आपने साथे आवता देख्या, तो उनछे कयो, “हे घड़साक पोर्‍या, तुमू कुन चेतावनी देदा कि यहोवा भगवान क आवनेवाळा रीस छे ढासु? 8 एरकरीन मन फिराव क योग्य फोव लावु; 9 ✡3:9 यहुन्ना 8:33आरू आपसा–आपसा मन मा यो नी सुचिया कि आमरो बास अब्राहम छे; काहकि हाव तुमू छे कयता छे कि यहोवा–भगवान इनु दगड़ा सी अब्राहम क करता संतान पैदा कर सकता छे। 10 ✡3:10 मत्ती 7:19हिमी कुराड़ झाड़का की मुव पर धरा छे, एरकरीन जो–जो झाड़को फोव नी लावता, त्यो काट्यो दियो जासे आरू आगठो मा न्हाख दियो जासे। 11 हाव ते पानी छे तुमूक मन फिराव क यहुन्ना बपतिस्मा देतो छे, पुन जो मारे बाद आवने वालो छे, त्यो मखे छे शक्तिशाली छे; हाव ओका खासड़ा उठावने क योग्य भी नी हय। त्यो तुमूक चुखली आत्मा छे बपतिस्मा आपसे। 12 ओका सूप उना क हात मा छे, आरू त्यो आपसा खलिहान वारली रीति छे साफ करसे, आरू आपसा गहू क तो कुठार मा एखठा करसे, पुन भुसा क ओको आगठो मा धपाड़छे जो उलायने की नी।”
यहुन्ना द्वारा ईशु क बपतिस्मा
(मरकुस 1:9-11; लूका 3:21-22)
13 उना टेमे ईशु गलील से यरदन नदी क धोड़े बपतिस्मा देनेवावो यहुन्ना क जु बपतिस्मा लेने करीन आयो। 14 पुन यहुन्ना यो कय कर ओको रूकने लाग्या, “मखे तो थारा हात छे बपतिस्मा लेने की जरूरत छे, आरू तु मार पास आय रियो?”
15 ईशु ने ओको यो जवाब दिया, “हिमी तो ओसो ही हुयने दे, काहकि हामु इनी रीति छे सब न्यायपन क पूरो करने वारू छे।”
16 आरू ईशु बपतिस्मा लीन तत्काल पानी मा छे ऊपर आयो, आरू देख्या, ओका करता सोरग उघड़ी गयो, आरू त्यो यहोवा–भगवान क आत्मा क पेरवाक समान उतरता आरू आपसा ऊपर आवता देख्या। 17 ✡3:17 मत्ती 12:18; 17:5; मरकुस 1:11; लूका 9:35आरू सोरगवाणी हुयो, “यो म्हारो मोंगावु पोर्‍या छे, जिना क हाव खुश छे।”

- मत्ती
- <
- 3
- >

✡3:2 3:2 मत्ती 4:17; मरकुस 1:15

✡3:3 3:3 यशायाह 40:3

✡3:4 3:4 2 राजा 1:8

✡3:7 3:7 मत्ती 12:34; 23:33

✡3:9 3:9 यहुन्ना 8:33

✡3:10 3:10 मत्ती 7:19

✡3:17 3:17 मत्ती 12:18; 17:5; मरकुस 1:11; लूका 9:35

© 2025 TWFTW