- 1 पतरस
- <
- 5
- >

5
पुरानो आरू नवयुवको क संदेश
1 तुमू मा जो पुरानो छे, हाव ओको समान डाहडा आरू मसीह क दुःख क गवा आरू प्रगट होयनेवावी महिमा मा सहभागी हईन तीनुक यो समझाड़ता छे। 2 ✡5:2 यहुन्ना 21:15-17कि यहोवा–भगवान क उना टुळा क, जो तुमरे वीच मा छे राखवाळी करो; आरू यो कोय क कयनो सी नी बाकुन यहोवा–भगवान की मरजी क लारे खुशी छे, आरू सिर्फ कमाय क करता नी पर मन लागाड़ कर। 3 जो मानसे तुमूक आपी गया छे, उन पर हक नी जितावु, वरना टुळान करता विजुत बने। 4 जव प्रधान राखवायु प्रगट होयछे, तो तुमूक महिमा क मुकुट आपसे तेरी घाटळो रूप खतम नी हुये।
5 इनी प्रकार हे नवयुवको, तुमू भी डाहडा क हको तळे रयो, वरना तुमू सब क सब एक दिसरा की सेवा क करता दीनता छे कमर बांधीन रयो, काहकि “यहोवा–भगवान डाहवाळा क विरोध करता छे, पुन दाहड़ा पर फोकटन दया करता छे। 6 ✡5:6 मत्ती 23:12; लूका 14:11; 18:14एरकरीन यहोवा–भगवान क बलवन्त हात क नेचो दीनता छे रयो, जिना छे वो तुमू वारू टेहाव पर बढ़ाई।” 7 आपसी सारी चिंता ओको पर नाख देवु, काहकि ओको तुमरो ध्यान छे।
8 सचेत होय, आरू जागता रवु; काहकि तुमरा विरोध शैतान गर्जनेवावो सिंह क समान इनीये हेरने मा रयता छे कि काही क फाड़ीन खावु। 9 विश्वास मा दृढ़ हईन, आरू यो जानीन ओको सामना करू कि तुमरा भाईस जो संसार मा छे ओसो ही दुःख सह रये छे। 10 हिमी यहोवा–भगवान जो सब फोकटन दया क दाता छे, जो तुमू मसीह मा आपसी अमरकाय महिमा क करता बुलाया, तुमरे थुड़ी देर तक दुःख उठाड़ने क बाद आप ही तुमू सिध्द आरू स्थिर आरू बलवन्त करसे। 11 तीनी क साम्राज्य युगानयुग रवे। आमेन।
आखरी नमस्कार
12 ✡5:12 प्रेरितन 15:22,40हाव ने सिलवानुस क हात, जिनाक हाव विश्वासयोग्य भाईस समझता छे, संक्षेप मा लिखीन तुमू समझाड्या छे, आरू यो गवा देदी छे कि यहोवा–भगवान क सच्चा फोकटन दया छे, इनी मा स्थिर रयो।
13 ✡5:13 प्रेरितन 12:12,25; 13:13; 15:37-39; कुलुस्सियो 4:10; फिलेमोन 1:24जो बेबीलोन मा तुमरे समान त्योन्या होया मानसे छे, वो आरू मारो पोर्‍य मरकुस तुमूक नमस्कार कोवतो छे। 14 मोंग क गोवे लागाड़ ने छे एक दिसरा क नमस्कार करू।
तुमू सब क, जो मसीह मा होय, शांती मिवती रवे।

- 1 पतरस
- <
- 5
- >

✡5:2 5:2 यहुन्ना 21:15-17

✡5:6 5:6 मत्ती 23:12; लूका 14:11; 18:14

✡5:12 5:12 प्रेरितन 15:22,40

✡5:13 5:13 प्रेरितन 12:12,25; 13:13; 15:37-39; कुलुस्सियो 4:10; फिलेमोन 1:24

© 2025 TWFTW